Vi kunne ikke have haft et bedre sted at bo. Laia er den perfekte vært, stedet er hyggeligt, rent og mange af møblerne har Laia selv restaureret med meget stilsikker smag. Lejlighedens beliggenhed er helt ideel, meget central i et roligt kvarter med kort afstand til de mere turistede områder. Stedet har hele 2 dejlige separate terrasser med flot udsigt. Perfekt til at sidde og nyde morgenmaden eller et glas champagne om aftenen.
En fin elevator op til 4.sal føles rart efter at have vandret rundt i Barcelonas gader en hel dag. Jeg kan absolut anbefale dette dejlige sted og ikke mindst Laias fantastiske måde at være på.